钦定古今图书集成/明伦汇编/皇极典/第250卷 > 管子 > 形势篇
## 钦定古今图书集成/明伦汇编/皇极典/第250卷 > 管子 > 形势篇

“持。满者与天，安危者与人。失天之度，虽满必涸。上下
不和，虽安必危。欲王天下，而失天之道，天下不可得
而王也。”“得天之道，其事若自然；失天之道，虽立不安。
其道既得，莫知其为之，其功既成，莫知其释之。藏之
无形”，天之道也。疑今者察之古，不知来者视之往，万
事之生也，异趣而同归，古今一也。天道之极，远者自
亲；人事之起，近亲造怨。万物之于人也，无私近，无私
远也。巧者有馀，拙者不足。其功顺天者，天助之，其功
逆天者，天违之。天之所助，虽小必大；天之所违，虽成
必败。顺天者有其功，逆天者怀其凶，不可复振也。